Shalom, ystävät! Siunaan teitä Jeshuan nimessä.
Tänään aiheena on todellinen usko. On tärkeää tietää, mitä usko on.
Heprean uskoa merkitsevä sana tulee sanasta "harjoitella".
Harjoittelemme hengellisesti sen kaiken saamista, -
mitä Jumala on antanut Jeshua Messiaassa.
Rukoilkaamme yhdessä ja kuulkaamme Jumalan Sanaa.
Kohdatkaamme Jumalan Sana uskossa.
Hepr. 4: "...heidän kuulemansa sana ei heitä hyödyttänyt."
Jumalan Sana siis voi hyödyttää meitä.
Se ei kuitenkaan hyödyttänyt Israelin kansaa autiomaassa, -
koska se ei uskossa sulautunut niihin, jotka sen kuulivat.
Kun siis kuulemme Jumalan Sanaa, se täytyy ottaa vastaan uskossa.
Taivaallinen Isä, kiitos, että puhut meille Pyhän Henkesi kautta.
Kiitos, Isä, että lähetit Henkesi.
Avaamme nyt sydämemme ja kuuntelemme tarkkaan Sanaasi, -
jotta voimme tehdä sen mukaan.
Jeshua Messiaan nimessä puhu meille, Isä, -
jotta Jeshuan nimi kirkastuisi elämässämme ja ympärillämme.
Jeshua Messiaan nimessä, aamen.
Mitä siis usko on? Se on tärkeää tietää.
On myös taikauskoa, mutta nyt puhumme uskosta Jumalaan.
Mark. 11:ssä Jeshua sanoo: -
"Pitäkää usko Jumalaan." Näin Jeshua sanoi opetuslapsilleen.
Miten usko tulee ja miten se kasvaa?
Uskoja on monia, -
mutta on vain yksi usko, jossa meidän tulee toimia.
Se on usko Jumalaan. Luetaan Heprealaiskirje 11:1-3.
"Mutta usko on luja luottamus siihen, mitä toivotaan, -
ojentautuminen sen mukaan, mikä ei näy."
Usko ei ole sama kuin toivo. Usko on uskoa.
Usko on luottamusta siihen, mitä toivotaan.
Usko on luottamusta siihen, että toivomasi asia on todellisuutta.
Usko on ojentautumista sen mukaan, mikä ei näy.
Vaikka se ei näy, tiedät, että se on todellista.
Usko antaa tietoa, ilmestystä ja ymmärrystä.
Sen perusteella tiedät, että tarvitsemasi asia on olemassa, -
vaikka se ei näy.
Hepr. 11:2: "Sillä sen kautta saivat vanhat todistuksen."
Se tarkoittaa Abrahamia, Iisakia, Jaakobia, Daavidia...
"Uskon kautta me ymmärrämme, -
että maailma on rakennettu Jumalan sanalla, -
niin että se, mikä nähdään, ei ole syntynyt näkyväisestä."
Tästä täytyy siirtyä 1. Mooseksen kirjan alkuun.
Kiitos ja ylistys Israelin Jumalalle, Jeshua Messiaan Isälle!
1. Moos. 1:1-3: "Alussa loi Jumala taivaan ja maan.
Ja maa oli autio ja tyhjä, ja pimeys oli syvyyden päällä, -
ja Jumalan Henki liikkui vetten päällä.
Ja Jumala sanoi: 'Tulkoon valkeus'. Ja valkeus tuli."
Luimme Hepr. 11:stä, että uskon kautta ymmärrämme, -
että maailma on rakennettu Jumalan Sanalla.
Jumala puhui, ja se tuli.
Siten se, mikä nähdään, ei ole syntynyt näkyväisestä.
"Sanaa" merkitsevä heprean "davar" on jotain konkreettista.
On tärkeää ymmärtää, miten usko tulee.
Room. 10:17: -
"Usko tulee siis kuulemisesta, mutta kuuleminen Kristuksen sanan kautta."
Jumalan Sana ei ole vain näkymätöntä, -
vaan myös konkreettista.
Usko tulee tämän Sanan kuulemisesta.
Vaikka emme vielä näkisi sitä fyysisin silmin, -
jos se on kirjoitettu Sanaan, tiedämme, että se on olemassa.
Sitä on todellinen usko Jumalaan.
"Hänen haavoissaan me olemme parantuneet." Se on todellista.
"Hän lähetti sanansa ja paransi heidät." Se on todellista.
"Hänen jumalallinen voimansa on lahjoittanut meille kaiken, -
mikä elämään ja jumalisuuteen tarvitaan..."
Vaikka emme näe sitä, se on totta, koska Kirjoituksissa sanotaan niin.
Jumalan Sana ei ole vain näkymätöntä, -
vaan myös konkreettista.
Luetaan Joh. 1:1-5. Kiitos Jumalalle!
"Alussa oli Sana, ja Sana oli Jumalan tykönä, ja Sana oli Jumala.
Hän oli alussa Jumalan tykönä.
Kaikki on saanut syntynsä hänen kauttaan, -
ja ilman häntä ei ole syntynyt mitään, mikä syntynyt on.
Hänessä oli elämä, ja elämä oli ihmisten valkeus.
Ja valkeus loistaa pimeydessä, ja pimeys ei sitä käsittänyt."
Tässä puhutaan tietysti Jeshuasta.
Usko Jumalaan tulee vain Jeshua Messiaan kautta.
Hän sanoi itsestään: "Minä olen tie ja totuus ja elämä; -
ei kukaan tule Isän tykö muutoin kuin minun kauttani."
On tärkeä muistaa, että usko on sidoksissa Jumalan Sanaan.
Jumalan Sana taas on Jeshua itse. Jos haluatte uskonne kasvavan, -
teidän täytyy olla henkilö- kohtaisessa suhteessa Jeshuaan.
Katsotaan, mitä Hepr. 12:1 sanoo Hänestä.
"Sentähden, kun meillä on näin suuri pilvi todistajia ympärillämme, -
pankaamme mekin pois kaikki, mikä meitä painaa, -
ja synti, joka niin helposti meidät kietoo, -
ja juoskaamme kestävinä edessämme olevassa kilvoituksessa, -
silmät luotuina uskon alkajaan ja täyttäjään, Jeesukseen..."
Jeshua on siis uskon alkaja ja täyttäjä.
Meidän täytyy olla yhteydessä Häneen joka päivä.
Vain niin uskomme voi kasvaa.
Hepr. 11:6 on mielenkiintoinen.
"Mutta ilman uskoa on mahdoton olla otollinen; -
sillä sen, joka Jumalan tykö tulee, täytyy uskoa, että Jumala on -
ja että hän palkitsee ne, jotka häntä etsivät.
Emme siis ainoastaan usko, vaan myös etsimme Hänen kasvojaan.
Sitä varten usko on annettu.
Usko ei ole vain sitä varten, että saisimme jotain, -
vaan sitä varten, että etsisimme Häntä.
Ja Hän palkitsee ne, jotka Häntä etsivät.
Jaak. 1 sanoo, että se joka epäilee, ei saa mitään Jumalalta.
Rukoillessamme meidän täytyy tutkia uskoamme.
Monet rukoukset jäävät vaille vastausta.
Sitten ihmetellään, miksi Jumala ei vastannut rukouksiin.
Siksi, että Hän vastaa rukouksiin, jotka ovat täynnä uskoa.
Jumala vastaa niille, jotka uskovat, eivätkä epäile sitä, -
että Jumala ei ainoastaan pysty, vaan myös haluaa tehdä sen, -
mitä he pyytävät.
Jotkut valittavat: "Paastosin ja rukoilin, mutta en saanut."
Ei niin voi käydä. Saat, jos uskot täydellisesti, -
jos tiedät saavasi jo ennen kuin rukoilet.
Mark. 11:22-25:ssä Jeshua opettaa uskosta.
Hän sanoo, että kun rukoilette, -
uskokaa saaneenne sen, mitä anotte, niin se on teille tuleva.
Jumalalle ei voi sanoa: -
"Jos tahdot, enkä tiedä tahdotko, mutta jos tahdot, -
ja jos voit tehdä sen, ja välillä uskon siihen, mutta välillä en..."
Ei näin voi puhua Jumalalle. Sinun täytyy tietää varmasti, -
että se mitä anot on Jumalan tahto, ja saat sen mitä pyydät.
Se on uskoa.
Hepr. 11:3: "Uskon kautta me ymmärrämme, -
että maailma on rakennettu Jumalan sanalla, -
niin että se, mikä nähdään, ei ole syntynyt näkyväisestä."
Se tarkoittaa, että kun puhut Jumalalle, sinun täytyy tietää, -
että se mitä tarvitset, on jo olemassa hengellisessä maailmassa.
Se täytyy nähdä sydämen silmin, uskolla.
Jos et näe sitä, se ei toteudu.
Jumala kysyi Jeremialta: "Mitä sinä näet?"
Jeremia vastasi: "Minä näen mantelipuun oksan."
Jumala sanoi: "Sinä olet nähnyt oikein."
Jumala tahtoo, että näemme sen, mitä tarvitsemme.
Jos tarvitset parantumista, sinun täytyy nähdä parantumisesi.
Käännyt parantavan Jumalan puoleen.
Tulet Hänen luokseen uskoen täydellisesti.
Jeshua saavutti ristillä täydellisen parantumisen sinua varten.
"Hänen haavoissaan me olemme parantuneet."
Häntä lyötiin selkään ja selästä vuoti verta.
Sitten Hänen päähänsä pantiin orjantappurakruunu.
Hänen päästään vuoti verta.
Sitten verta vuoti Hänen käsistään, jaloistaan ja kyljestään.
Verta vuoti näistä viidestä paikasta.
"Hänen haavoissaan me olemme parantuneet."
Näistä paikoista, mistä Hän vuoti verta, me olemme parantuneet.
Mitä se tarkoittaa?
Vaikka meillä olisi vaikeita henkisiä ongelmia, -
meidän täytyy katsoa ristille, -
missä Jeshua sanoi: "Isä, miksi minut hylkäsit?"
Hänet oli hylätty, ja se oli Hänelle vaikeaa.
Jos koet, että sinua on loukattu ja sinut on hylätty, -
voit parantua.
Sinun täytyy kuitenkin uskoa, että se toteutuu Jeshuassa.
Kun rukoilet, usko saavasi, niin se on sinulle tuleva.
Et ollut paikalla 2000 vuotta sitten, -
mutta näet sen silti hengellisin silmin, sydämessä.
"Sydämen uskolla tullaan vanhurskaaksi -
ja suun tunnustuksella pelastutaan."
Tämä on tärkeää, veljet ja sisaret. Voimme saada voiton.
Tarvitaan kuitenkin uskoa. Mutta mihin sinä uskot?
On olemassa myös turmeltunutta uskoa.
Se on pelkoa. Se on oikeastaan ylösalaisin käännettyä uskoa.
Se on uskoa johonkin, joka ei ole valosta, vaan pimeydestä.
Se on turmeltunutta uskoa johonkin, joka ei ole Jumalasta.
Se on saatanasta ja pimeydestä.
Kuten juuri luimme, usko tulee kuulemisesta -
ja kuuleminen Jumalan Sanasta. Sana on ihmisten elämä ja valo.
Jos kuitenkin uskot, että sairastut ja kuolet, -
se ei missään tapauksessa ole Jumalasta.
Jos uskot, että rahat eivät riitä, etkä selviä, -
ja nämä ajatukset täyttävät mielesi, -
sinun täytyy uudistaa mielesi Jumalan Sanalla.
Ymmärtäkää tämä, rakkaat veljet ja sisaret.
"Uskon kautta me ymmärrämme, -
että maailma on rakennettu Jumalan sanalla."
Se ei ollut olemassa fyysisesti, vaan Jumalan luona hengellisesti.
Jumala puhui, ja se tuli.
Samoin käy parantumisissa, siunauksissa -
ja kaikessa, mitä tarvitsemme. Se kaikki toteutui ristillä.
Se on uusi todistus koko maailmalle, -
ja varsinkin uudestisyntyneille Jumalan lapsille.
He huutavat Jeshuan nimeen, joka on ylitse kaikkien nimien.
He ovat ottaneet Hänet vastaan Vapahtajana ja Lunastajana.
Jos uskotte tähän, saatte paljon siunauksia.
Jumalan suunnitelman mukaan meitä siunataan ristintyön kautta.
Tulemme siunatuiksi Messiaan ylösnousemuksen kautta.
"Uskon kautta me ymmärrämme, -
että maailma on rakennettu Jumalan sanalla."
Monennellako sijalla Jumalan Sana on elämässänne?
Missä kohtaa se on kymmenen tärkeimmän asian joukossa?
Onko se viidentenä, toisena tai kymmenentenä?
Vai kuuluko se kymmenen tärkeimmän joukkoon ollenkaan?
Sen täytyy olla ensimmäisenä!
Jumalan Sana on Jumalan valtakunnan juhlintaa.
Meidän täytyy ymmärtää, -
että Jumalan Sana toteutuu elämässämme uskon kautta.
Epäilevä ja pelkäävä ihminen ei saa Jumalalta mitään.
Pelko on nurinperin käännettyä uskoa. Nyt on aika vapautua pelosta.
Paavali sanoo: "Jumala ei ole antanut meille pelkuruuden henkeä, -
vaan voiman ja rakkauden ja raittiuden hengen."
Uskomme Jumalaan, ja uskomme Jumalaa.
Et voi uskoa Jumalaan uskomatta siihen, mitä Jumala sanoo.
Sellainen ei käy.
Jos uskot Jumalaan, uskot myös, että Hän loi maailman.
Jumalan Sana sanoo, että maailma on rakennettu Jumalan Sanalla.
Hän, siunattu olkoon Hänen nimensä, kuten Israelissa sanotaan, -
Hän on kaikkivoipa.
Jos uskot Jumalaan, uskot myös Jumalaa.
Jos uskoo johonkuhun, uskoo myös hänen kykyihinsä.
Jumalan kyvyt ovat valtavat, ja sitäkin suuremmat.
Sitä ei voi edes kuvailla sanoin.
Jumalan voimat ja mahdollisuudet ovat mittaamattomat.
Siksi Jeshua sanoi, -
että kaikki on Jumalalle mahdollista.
Kiitos Jumalalle, että Jeshua sanoi myös näin: -
"Kaikki on mahdollista sille, joka uskoo."
Nykyään monet Jumalan lapset uskovat Jumalaan -
uskomatta kuitenkaan Jumalaa.
Heiltä puuttuu suhde ja luottamus Jumalaan.
He eivät kehitä suhdettaan Jumalan kanssa, -
ja siksi he ovat rikkinäisiä jollain elämän alueella.
Jos uskomme Jumalaan, -
uskomme jokaiseen sanaan, joka Hänen suustaan lähtee.
Ennen kaikkea uskomme Sanaan, koska se on totta ja oikein.
Uskomme siihen, että ihminen elää jokaisesta sanasta, -
joka Herran suusta lähtee.
Jumala on puhunut ja luonut maailman.
Hän katsoi maailmaa, ja sanoi, että se on hyvä.
Siksi mekin sanomme niin.
Vaikka kärsisimme nyt, emme kärsi ikuisesti.
Jotkut puhuvat "Messiaan kärsimyksistä", -
jotka he ottavat kantaakseen hengellisesti -
oppiakseen voittamaan kärsimyksen -
ja kiittämään Jumalaa kärsimyksessäkin.
Siihenkin tarvitaan uskoa, mutta ei se tarkoita sitä, -
että meidän täytyy kärsiä ja olla hylättyjä, sairaita ja köyhiä.
Tarkoitan fyysisesti köyhiä, joilla ei ole varaa ruokaan.
Se ei ole Jumalan tahto. Jumalan tahto on, että uskomme.
Jeshua sanoi: "Etsikää ensin Jumalan valtakuntaa, -
ja hänen vanhurskauttansa, niin myös kaikki tämä teille annetaan."
Jeshua sanoi tässä kohdassa (Matt. 6): -
"Katsokaa taivaan lintuja: -
eivät ne kylvä eivätkä leikkaa eivätkä kokoa aittoihin, -
ja teidän taivaallinen Isänne ruokkii ne.
Ettekö te ole paljoa suurempiarvoiset kuin ne?"
Hän kehotti katselemaan kukkia, ja kuinka kauniita ne ovat.
Näin kauniisti Jumala pukee ne. Ei Salomokaan ollut niin vaatetettu.
"Ettekö te ole paljoa suurempiarvoiset kuin ne?"
Jeshua mainitsee kaksi asiaa, joita tarvitsemme: ruoka ja vaatteet.
Hän opetti, että älkää olko kuin pakanat, -
jotka murehtivat jatkuvasti, miten tienata rahaa, -
jotta saisivat ruokaa ja hienoja vaatteita.
Etsikää ennen kaikkea Jumalan valtakuntaa -
ja hänen vanhurskauttaan, niin kaikki tämä teille annetaan.
Uskokaa Jumalaan ja Jumalaa, joka sanoi, ettei Hän hylkää teitä.
Jos teemme niin, saamme Herran siunauksen, -
joka rikkaaksi tekee, eikä oma vaiva siihen mitään lisää.
Uskon siihen ja elän sen mukaan. Se toimii. Jumala on uskollinen.
Sana "usko" liittyy myös sanaan "uskollisuus".
Jos uskon, että Jumala on kaikkivoipa,-
ja elän Hänen valtakuntansa periaatteiden mukaan, -
sen armon ja totuuden mukaan, jonka Jumala on antanut Jeshuassa, -
se toimii.
Jumala ei jää velkaa kenellekään.
Voimme luottaa Hänen lupauksiinsa.
Jos todella etsit Hänen valtakuntaansa ja vanhurskauttaan, -
kaikki muutkin asiat annetaan sinulle.
"Usko ainoastaan," kuten Jeshua sanoi.
Usko saaneesi, niin se on sinulle tuleva.
Älä epäile, äläkä pelkää muuta kuin Jumalaa.
Kunnioita ja rakasta Häntä koko sydämestäsi, sielustasi ja voimastasi.
Ajattele Jumalan valtakunnan asioita ja periaatteita.
Tietysti on ihmisiä, jotka eivät tee työtä.
He eivät tee mitään, -
mutta esittävät kuitenkin tekevänsä koko ajan jotain.
Tällaisen ihmisen on turha odottaa mitään Jumalalta.
Laiskurit eivät saa mitään Jumalalta.
En tarkoita siis, että voit vain uskoa ja istua kotona, -
niin saat kaiken.
Puhun uskosta Jumalaan.
Tarkoitan jotain, joka on ihmiselle mahdotonta.
Jos siis pystyt tekemään jotain itse, -
niin saat kaiken kunnian.
Mutta jos lääkärit sanovat, että sairautesi on parantumaton, -
ja uskot, että Jumala parantaa sinut, ja se toteutuu, -
niin Jumala saa kunnian. Sellaista uskoa tarkoitan.
En tarkoita sitä, -
että uskot saavasi palkan, kun teet työtä kuukauden.
Tiedät kyllä sen. Saat palkan joka kuukausi.
Puhun todellisesta uskosta Jumalaan ja Hänen Sanaansa, -
siihen, että se mitä Hän sanoo, on jo nyt olemassa.
Voit saada sen tänään Jeshua Messiaan nimessä.
Luen uudelleen Hepr. 11:1-3: -
"Mutta usko on luja luottamus siihen, mitä toivotaan, -
ojentautuminen sen mukaan, mikä ei näy.
Sillä sen kautta saivat vanhat todistuksen.
Uskon kautta me ymmärrämme, -
että maailma on rakennettu Jumalan sanalla, -
niin että se, mikä nähdään, ei ole syntynyt näkyväisestä."
Rukoilkaamme: Taivaallinen Isä, kiitos uskostamme!
Julistamme tänään sitä uskoa, joka on sydämessämme.
Uskomme Jumalaan ja Jumalaa. Kaikki mitä olet sanonut, on totta.
Siksi saamme kaiken, mitä tarvitsemme nyt heti.
Jeshua Messiaan nimessä.
Ja koko Jumalan seurakunta sanoo: aamen! Siunatkoon Jumala meitä!
Suomennos: Hannele Tainio